Paġna Dawn it-testi huma disponibbli fuq: Lingwa tal-kawża: l-Ingliż Ir-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-kordinazzjoni ta' sistemi ta' sigurtà soċjali, u b'mod partikolari l-Artikolu 67 tiegħu, moqri flimkien mal-Artikolu 11(2) tiegħu, għandu jiġi interpretat fis-sens li, f'sitwazzjoni bħal dik inkwistjoni fil-kawża prinċipali, l-eliġibbiltà ta' persuna għal benefiċċji tal-familja fl-Istat Membru kompetenti ma teżiġix li din il-persuna teżerċita attività bħala persuna impjegata f'dan l-Istat Membru u lanqas li dan tal-aħħar kien iħallasha benefiċċju fi flus minħabba jew bħala konsegwenza ta' attività bħal din. Lingwa tal-kawża: il-Litwan L-Artikolu 3 tad-Direttiva 95/46 tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data, għandu jiġi interpretat fis-sens li jaqgħu fil-kamp ta' applikazzjoni ta' din id-direttiva r-reġistrazzjoni video ta' membri tal-pulizija f'għassa, waqt għoti ta' xhieda, u l-pubblikazzjoni tal-video rreġistrat b'dan il-mod fuq sit Internet ta' videos fejn l-utenti jistgħu jibagħtu, jaraw u jaqsmu dawn tal-aħħar. L-Artikolu 9 tad-Direttiva 95/46 għandu jiġi interpretat fis-sens li ċirkustanzi bħal dawk inkwistjoni fil-kawża prinċipali, jiġifieri r-reġistrazzjoni video ta' membri tal-pulizija f'għassa, waqt għoti ta' xhieda, u l-pubblikazzjoni tal-video rreġistrat b'dan il-mod fuq sit Internet ta' videos fejn l-utenti jistgħu jibagħtu, jaraw u jaqsmu dawn dawn tal-aħħar, jistgħu jikkostitwixxu pproċessar ta' data personali għall-finijiet biss ta' ġurnaliżmu, fis-sens ta' din id-dispożizzjoni, sa fejn jirriżulta mill-imsemmi video li l-imsemmija reġistrazzjoni u l-imsemmija pubblikazzjoni għandhom bħala uniku skop it-tixrid lill-pubbliku ta' informazzjoni, ta' opinjonijiet jew ta' ideat, li hija l-qorti tar-rinviju li għandha tivverifika. Lingwa tal-kawża: l-Olandiż It-tieni paragrafu tal-Artikolu 11 tad-Direttiva 2001/83/KE tal-Parlament Ewropew u tal-Kunsill tas-6 ta' Novembru 2001 dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, kif emendata bid-Direttiva 2012/26/UE tal-Parlament Ewropew u tal-Kunsill tal-25 ta' Ottubru 2012, għandu jiġi interpretat fis-sens li, fil-kuntest ta' proċedura ta' awtorizzazzjoni ta' tqegħid fis-suq bħal dik inkwistjoni fil-kawża prinċipali, il-komunikazzjoni lill-awtorità nazzjonali kompetenti mill-applikant jew mid-detentur ta' awtorizzazzjoni ta' tqegħid fis-suq ta' prodott mediċinali ġeneriku tal-fuljett tal-pakkett jew ta' sommarju tal-karatteristiċi tal-prodott ta' dan il-prodott mediċinali li ma tinkludix riferiment għal indikazzjonijiet jew għal forom ta' dożaġġ li kienu għadhom koperti mid-dritt tal-privattivi fil-mument meta l-imsemmi prodott mediċinali kien tqiegħed fis-suq tikkostitwixxi talba għal limitazzjoni tal-kamp tal-awtorizzazzjoni ta' tqegħid fis-suq tal-prodott mediċinali ġeneriku inkwistjoni. Lingwa tal-kawża: l-Ungeriż Id-dritt tal-Unjoni jipprekludi leġiżlazzjoni nazzjonali li tipprevedi l-applikazzjoni ta' miżura li tidderoga mill-Artikolu 193 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud tal-VAT, kif emendata bid-Direttiva tal-Kunsill 2013/43/UE tat-22 ta' Lulju 2013, qabel ma l-att tal-Unjoni li jawtorizza l-imsemmija deroga jkun ġie innotifikat lill-Istat Membru li jkun talabha, minkejja li l-imsemmi att tal-Unjoni ma jipprovdi xejn dwar id-dħul fis-seħħ tiegħu jew id-data li fiha għandu jibda japplika, u dan anki meta l-imsemmi Stat Membru jkun esprima x-xewqa li din id-deroga tapplika b'effett retroattiv. Lingwa tal-kawża: il-Ġermaniż L-Artikolu 143(d) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud u l-Artikolu 143(1)(d) ta' din id-direttiva kif emendata bid-Direttiva tal-Kunsill 2009/69/KE tal-25 ta' Ġunju 2009 għandhom jiġu interpretati fis-sens li l-benefiċċju tal-eżenzjoni mit-taxxa fuq il-valur miżjud fuq l-importazzjoni, prevista f'dawn id-dispożizzjonijiet, ma għandux jiġi rrifjutat lill-importatur indikat jew irrikonoxxut bħala l-persuna responsabbli għall-ħlas ta' din it-taxxa fis-sens tal-Artikolu 201 tad-Direttiva 2006/112 f'sitwazzjoni bħal dik inkwistjoni fil-kawża prinċipali, fejn, minn naħa, id-destinatarju tat-trasferiment intra-Komunitarju sussegwenti għal din l-importazzjoni jwettaq frodi fir-rigward ta' tranżazzjoni sussegwenti għal dan it-trasferiment u li ma tkunx marbuta mal-imsemmi trasferiment, u fejn, min-naħa l-oħra, ma hemm ebda element li jippermetti li jitqies li l-importatur kien jaf jew kien imissu kien jaf li din it-tranżazzjoni sussegwenti kienet involuta fi frodi mwettaq mid-destinatarju. Lingwa tal-kawża: l-Olandiż L-Artikolu 1(1) u (2)(b) tar-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, għandu jiġi interpretat fis-sens li azzjoni, bħal dik inkwistjoni fil-kawża prinċipali, li għandha bħala suġġett talba għad-danni għal responsabbiltà delittwali jew kważi delittwali, eżerċitata mil-likwidatur fil-kuntest ta' proċedura ta' falliment u li, fil-każ ta' suċċess, il-massa tal-kredituri, taqa' taħt il-kunċett ta' "materji ċivili u kummerċjali", fis-sens tal-paragrafu 1 ta' din id-dispożizzjoni u, għaldaqstant, taħt il-kamp ta' applikazzjoni ratione materiae tal-imsemmi regolament. Lingwa tal-kawża: l-Isvediż L-Artikolu 16 tar-Regolament (KE) Nru 861/2007 tal-Parlament Ewropew u tal-Kunsill tal-11 ta' Lulju 2007 li jistabbilixxi Proċedura Ewropea għal Talbiet Żgħar, għandu jiġi interpretat fis-sens li ma jipprekludix leġiżlazzjoni nazzjonali li tipprovdi li, meta parti tirbaħ biss parzjalment, il-qorti nazzjonali tista' tordna li kull waħda mill-partijiet fil-kawża għandha tbati l-ispejjeż tagħha stess tal-kawża jew tista' tqassam dawn l-ispejjeż bejn dawn il-partijiet. F'tali każ, il-qorti nazzjonali tibqa', bħala prinċipju, ħielsa li tqassam l-ammont tal-imsemmija spejjeż, dejjem jekk ir-regoli proċedurali nazzjonali ta' tqassim tal-ispejjeż tal-kawża fit-talbiet transkonfinali żgħar ma jkunux inqas favorevoli mir-regoli proċedurali li jirregolaw sitwazzjonijiet simili suġġetti għad-dritt nazzjonali u jekk ir-rekwiżiti proċedurali marbuta mat-tqassim ta' dawn l-ispejjeż tal-kawża ma jwasslux lill-persuni kkonċernati biex jirrinunzjaw milli jagħmlu użu minn din il-proċedura Ewropea għal talbiet żgħar billi jimponu fuq l-attur, meta dan ikun rebaħ il-biċċa l-kbira tal-kawża, li xorta waħda jsostni l-ispejjeż tal-kawża tiegħu jew parti sostanzjali minnhom. Lingwa tal-kawża: l-Ispanjol Id-dispożizzjonijiet tat-Tlettax-il Direttiva tal-Kunsill 86/560/KEE tas-17 ta' Novembru 1986 dwar l-armonizzazzjoni tal-liġijiet tal-Istati Membri fir-rigward ta' turnover taxes — Arranġamenti għar-rifond tat-taxxa fuq il-valur miżjud lil persuni taxxabbli li ma humiex stabbiliti fit-territorju tal-Komunità, għandhom jiġu interpretati fis-sens li ma jipprekludux li Stat Membru jillimita ratione temporis il-possibbiltà li jiġu rrettifikati fatturi żbaljati, pereżempju permezz tar-rettifika tan-numru ta' identifikazzjoni tat-taxxa fuq il-valur miżjud (VAT) inizjalment inkluż fil-fattura, għall-finijiet tal-eżerċizzju tad-dritt għar-rimbors tal-VAT, sa fejn il-prinċipji ta' ekwivalenza u ta' effettività jiġu osservati, fatt li għandu jiġi vverifikat mill-qorti tar-rinviju. Lingwa tal-kawża: il-Kroat L-Artikolu 56 TFUE għandu jiġi interpretat fis-sens li jipprekludi leġiżlazzjoni ta' Stat Membru, bħal dik inkwistjoni fil-kawża prinċipali, li b'mod partikolari għandha bħala effett li l-kuntratti ta' kreditu u l-atti legali bbażati fuq tali kuntratti, konklużi fit-territorju ta' dak l-Istat Membru bejn debituri u kredituri, stabbiliti fi Stat Membru ieħor, li ma jkollhomx awtorizzazzjoni maħruġa mill-awtoritajiet kompetenti tal-ewwel Stat Membru, sabiex jeżerċitaw l-attività tagħhom fit-territorju tiegħu, ikunu nulli u mingħajr effett mill-jum tal-konklużjoni tagħhom, anki jekk dawn ikunu ġew konklużi qabel id-dħul fis-seħħ ta' din il-leġiżlazzjoni. L-Artikolu 4(1) u l-Artikolu 25 tar-Regolament (UE) Nru 1215/2012 tal-Parlament Ewropew u tal-Kunsill, tat-12 ta' Diċembru 2012, dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali, jipprekludu leġiżlazzjoni ta' Stat Membru, bħal dik inkwistjoni fil-kawża prinċipali, li, fil-kuntest ta' kawżi dwar kuntratti ta' kreditu li għandhom aspetti internazzjonali li jaqgħu fil-kamp ta' applikazzjoni ta' dan ir-Regolament, tippermetti lid-debituri li jressqu azzjoni kontra dawk il-kredituri li ma għandhomx awtorizzazzjoni maħruġa mill-awtoritajiet kompetenti ta' dan l-Istat Membru biex jeżerċitaw l-attività tagħhom fuq it-territorju tiegħu, jew quddiem il-qrati tal-Istat li fit-territorju tiegħu dawn il-kredituri għandhom is-sede tagħhom, jew fil-qrati tal-post fejn id-debituri jkollhom id-domiċilju jew is-sede tagħhom u tirriżerva l-ġurisdizzjoni fir-rigward tal-azzjoni tal-imsemmija kredituri kontra debitur biss għall-qrati tal-Istat li fit-territorju tiegħu dawn id-debituri jkollhom id-domiċilju tagħhom, kemm jekk dawn tal-aħħar ikunu konsumaturi jew negozjanti. L-Artikolu 17(1) tar-Regolament Nru 1215/2012 għandu jiġi interpretat fis-sens li debitur li kkonkluda kuntratt ta' kreditu biex iwettaq xogħlijiet ta' tiġdid fi proprjetà immobbli li hija d-domiċilju tiegħu, b'mod partikolari bil-għan li jipprovdi servizzi ta' akkomodazzjoni turistika fiha, ma jistax jiġi kklassifikat bħala "konsumatur", fis-sens ta' din id-dispożizzjoni, sakemm, fid-dawl tal-kuntest tat-tranżazzjoni, ikkunsidrat fit-totalità tiegħu, li għalih ikun ġie konkluż dan il-kuntratt, dan tal-aħħar ma jkollux rabta tant dgħajfa ma' din l-attività professjonali li jkun jidher b'mod ċar li l-imsemmi kuntratt essenzjalment isegwi għanijiet privati, ħaġa li hija l-qorti tar-rinviju li għandha tivverifika. L-ewwel subparagrafu tal-Artikolu 24(1) tar-Regolament Nru 1215/2012 għandu jiġi interpretat fis-sens li jikkostitwixxu azzjonijiet "li għandhom x'jaqsmu ma' drittijiet in rem fuq propjetà immobbli", fis-sens ta' din id-dispożizzjoni, azzjonijiet intiżi għat-tħassir mir-reġistru tal-artijiet tal-ipoteka fuq proprjetà immobbli, iżda li ma taqax taħt dan il-kunċett azzjoni għal dikjarazzjoni tan-nullità ta' kuntratt ta' kreditu u ta' att notarili dwar il-ħolqien ta' ipoteka rreġistrata bħala garanzija tad-dejn li nħoloq minn dan il-kuntratt. Lingwa tal-kawża: it-Taljan It-talba għal deċiżjoni preliminari mressqa mill-Consiglio di Stato (il-Kunsill tal-Istat, l-Italja), permezz ta' deċiżjoni tat-28 ta' Settembru 2017, hija inammissibbli. Lingwa tal-kawża: l-Ispanjol L-Artikolu 21 tal-Karta tad-Drittijiet Fundamentali tal-Unjoni Ewropea kif ukoll l-Artikolu 2(1) u 2(b) tad-Direttiva tal-Kunsill 2000/78 tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandhom jiġu interpretati fis-sens li, bla ħsara għall-verifiki li għandhom jitwettqu mill-qorti tar-rinviju, ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li stabbilixxiet, fil-kuntest ta' miżuri ġenerali ta' tnaqqis fis-salarji marbuta ma' restrizzjonijiet li jeliminaw defiċit baġitarju eċċessiv, perċentwali ta' tnaqqis fis-salarji differenti għar-remunerazzjonijiet bażiċi u addizzjonali tal-membri tal-maġistratura ġudizzjarja, fatt li, skont il-qorti tar-rinviju, jinvolvi tnaqqis fis-salarji iktar sinjifikattiv bħala perċentwali għal dawk li jagħmlu parti minn żewġ gruppi ta' remunerazzjoni tal-kategoriji inferjuri ta' din il-maġistratura ġudizzjarja milli għal dawk li jagħmlu parti minn grupp ta' remunerazzjoni ta' kategorija superjuri tal-imsemmija maġistratura, filwaqt li tal-ewwel jirċievu remunerazzjoni iktar baxxa, huma ġeneralment iżgħar u ġeneralment għandhom inqas anzjanità mit-tieni. It-tieni subparagrafu tal-Artikolu 19(1) TUE għandu jiġi interpretat fis-sens li l-prinċipju tal-indipendenza tal-imħallfin ma jipprekludix l-applikazzjoni għar-rikorrent fil-kawża prinċipali ta' leġiżlazzjoni nazzjonali, bħal dik inkwistjoni fil-kawża prinċipali, li stabbilixxiet mingħajr teħid inkunsiderazzjoni tan-natura tal-funzjonijiet eżerċitati, l-anzjanità jew l-importanza tal-kompiti mwettqa, fil-kuntest ta' miżuri ġenerali ta' tnaqqis fis-salarji marbuta ma' restrizzjonijiet li jeliminaw defiċit baġitarju eċċessiv, perċentwali ta' tnaqqis fis-salarji differenti għar-remunerazzjonijiet bażiċi u addizzjonali tal-membri tal-maġistratura ġudizzjarja, fatt li, skont il-qorti tar-rinviju, jinvolvi tnaqqis fis-salarji iktar sinjifikattiv bħala perċentwali għal dawk li jagħmlu parti minn żewġ gruppi ta' remunerazzjoni tal-kategoriji inferjuri ta' din il-maġistratura ġudizzjarja milli għal dawk li jagħmlu parti minn grupp ta' remunerazzjoni ta' kategorija superjuri tal-imsemmija maġistratura, filwaqt li tal-ewwel jirċievu remunerazzjoni iktar baxxa mit-tieni, sakemm il-livell ta' remunerazzjoni li jirċievi, b'applikazzjoni tat-tnaqqis fis-salarji inkwistjoni fil-kawża prinċipali, ir-rikorrent fil-kawża prinċipali tkun adegwata meta mqabbla mal-importanza tal-funzjonijiet li huwa jwettaq u tiġi żgurata, għaldaqstant, l-indipendenza ta' ġudizzju tiegħu, li hija l-qorti tar-rinviju li għandha tivverifika. Lingwa tal-kawża: l-Ingliż L-Artikolu 2(2)(b) tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandu jiġi interpretat fis-sens li miżura bħal dik inkwistjoni fil-kawża prinċipali li, b'effett minn data partikolari, tipprevedi l-applikazzjoni waqt ir-reklutaġġ ta' għalliema ġodda ta' tabella ta' salarju u ta' klassifikazzjoni fl-iskali inqas favorevoli minn dawk applikati, skont ir-regoli preċedenti għal din il-miżura, għall-għalliema rreklutati qabel din id-data, tikkostitwixxi diskriminazzjoni indiretta bbażata fuq l-età, fis-sens ta' din id-dispożizzjoni. Lingwa tal-kawża: l-Olandiż L-Artikolu 4(3) TUE, inkonnessjoni mar-Regolamenti tal-Persunal tal-Uffiċjali tal-Unjoni Ewropea, stabbiliti permezz tar-Regolament tal-Kunsill (KEE, Euratom, KEFA) Nru 259/68 tad-29 ta' Frar 1968 li jistabbilixxi r-Regolamenti tal-Persunal tal-uffiċjali tal-Komunitajiet Ewropej kif ukoll il-Kondizzjonijiet tal-impjieg applikabbli għall-aġenti l-oħra ta' dawn il-Komunitajiet, u li jistabbilixxi miżuri partikolari applikabbli temporanjament għall-uffiċjali tal-Kummissjoni, kif emendat bir-Regolament tal-Kunsill (KE, Euratom) Nru 723/2004 tat-22 ta' Marzu 2004, għandu jiġi interpretat fis-sens li jipprekludi leġiżlazzjoni ta' Stat Membru, bħal dik inkwistjoni fil-kawża prinċipali, li tipprovdi li, meta jiġu ddeterminati d-drittijiet għall-pensjoni ta' ħaddiem li okkupa impjieg bħala ħaddiem impjegat f'dan l-Istat Membru qabel ma sar uffiċjal tal-Unjoni Ewropea u li wettaq, wara li sar uffiċjal tal-Unjoni, is-servizz militari obbligatorju tiegħu f'dan l-Istat Membru, dan il-ħaddiem għandu jiġi mċaħħad mill-benefiċċju tal-assimilazzjoni tal-perijodu li matulu serva fil-forzi armati ma' perijodu ta' xogħol effettiv bħala ħaddiem impjegat, benefiċċju li kien ikun intitolat għalih li kieku kien jeżerċita, fil-mument li fih issejjaħ sabiex iwettaq dan is-servizz jew matul minn tal-inqas sena matul it-tliet snin wara li lesta s-servizz militari obbligatorju tiegħu, impjieg kopert mill-iskema tal-pensjoni nazzjonali. Lingwa tal-kawża: il-Ġermaniż L-espressjoni "swieq lokali", li tidher fl-Artikolu 13(1)(p) tar-Regolament (KE) Nru 561/2006 tal-Parlament Ewropew u tal-Kunsill tal-15 ta' Marzu 2006 dwar l-armonizzazzjoni ta' ċerta leġislazzjoni soċjali li għandha x'taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85, kif emendat bir-Regolament (UE) Nru 165/2014 tal-Parlament Ewropew u tal-Kunsill tal-4 ta' Frar 2014, għandha tiġi interpretata fis-sens li ma tistax titqies la bħala t-tranżazzjoni imwettqa bejn negozjant tal-bhejjem bl-ingrossa u bidwi, u lanqas bħala n-negozjant tal-bhejjem bl-ingrossa nnifsu, b'tali mod li d-deroga prevista f'din id-dispożizzjoni ma tistax tiġi estiża għall-vetturi li jittrasportaw annimali ħajjin direttament mill-irziezet lejn il-biċċeriji lokali. Lingwa tal-kawża: l-Olandiż Id-Deċiżjoni Kwadru tal-Kunsill 2002/584/ĠAI tat-13 ta' Ġunju 2002 dwar il-mandat ta' arrest Ewropew u l-proċeduri ta' konsenja bejn l-Istati Membri, għandha tiġi interpretata fis-sens li tipprekludi dispożizzjoni nazzjonali, bħal dik inkwistjoni fil-kawża prinċipali, li tipprevedi obbligu ġenerali u inkundizzjonat ta' ħelsien ta' persuna mfittxija u arrestata bis-saħħa ta' mandat ta' arrest Ewropew hekk kif ikun għadda terminu ta' 90 jum mill-arrest tagħha, meta jkun hemm riskju kbir ħafna li din il-persuna taħrab, li ma jistax jitnaqqas għal livell aċċettabbli permezz tal-impożizzjoni ta' miżuri adegwati. L-Artikolu 6 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li jipprekludi ġurisprudenza nazzjonali li tippermetti ż-żamma taħt detenzjoni tal-persuna mfittxija lil hinn minn dan it-terminu ta' 90 jum, abbażi ta' interpretazzjoni ta' din id-dispożizzjoni nazzjonali li tipprovdi li dan it-terminu huwa sospiż meta l-awtorità ġudizzjarja ta' eżekuzzjoni tiddeċiedi jew li tadixxi lill-Qorti tal-Ġustizzja tal-Unjoni Ewropea b'talba għal deċiżjoni preliminari, jew li tistenna r-risposta għal talba għal deċiżjoni preliminari mressqa minn awtorità ġudizzjarja ta' eżekuzzjoni oħra, jew li tipposponi d-deċiżjoni dwar il-konsenja minħabba li jista' jkun hemm, fl-Istat Membru emittenti, riskju reali ta' kundizzjonijiet ta' detenzjoni inumani jew degradanti, sa fejn din il-ġurisprudenza ma tiżgurax il-konformità ta' din id-dispożizzjoni nazzjonali mad-Deċiżjoni Qafas 2002/584 u tinvolvi diverġenzi li jistgħu jwasslu għal tul ta' żamma taħt detenzjoni differenti. Lingwa tal-kawża: il-Franċiż B'digriet tal-14 ta' Frar 2019, il-Qorti tal-Ġustizzja (Is-Seba' Awla) ċaħdet l-appell bħala manifestament inammissibbli. Lingwa tal-kawża: il-Franċiż Permezz ta' digriet tat-22 ta' Jannar 2019, il-Qorti tal-Ġustizzja (is-Sitt Awla) ċaħdet l-appell. Lingwa tal-kawża: l-Ispanjol Permezz ta' digriet tas-27 ta' Frar 2019, il-Qorti tal-Ġustizzja (Is-Sitt Awla) ċaħdet l-appell u kkundannat lil Adis Higiene, S.L. għall-ispejjeż tagħha. Lingwa tal-kawża: it-Taljan Id-dritt tal-Unjoni Ewropea u b'mod partikolari r-regoli komuni għas-suq intern tal-elettriku u tal-gass naturali u l-prinċipji ta' ċertezza legali u ta' aspettattivi leġittimi jippermettu applikazzjoni retroattiva tal-kriterji għad-determinazzjoni tal-ammont tar-rimborsi dovuti lill-ex konċessjonarji, b'effett fuq relazzjonijiet kuntrattwali preċedenti, jew din l-applikazzjoni hija ġġustifikata, anki fid-dawl tal-prinċipju ta' proporzjonalità, mill-ħtieġa li jiġu protetti interessi pubbliċi oħra, ta' importanza Ewropea, li jirrelataw mal-ħtieġa li titjieb il-protezzjoni tal-kompetizzjoni fi ħdan is-suq inkwistjoni u li tingħata protezzjoni ikbar lill-utenti tas-servizz, li jistgħu jbatu, indirettament, l-effetti ta' żieda eventwali tas-somom dovuti lill-ex konċessjonarji? Lingwa tal-kawża: l-Ungeriż Fil-każ li r-risposta għall-ewwel domanda tkun fl-affermattiv, l-Artikolu 5 tad-Direttiva 2004/38, u l-paragrafu 2 tiegħu, għandhom jiġu interpretati bl-istess mod meta persuna li tkun membru tal-familja ta' ċittadin tal-Unjoni u ma tkunx ċittadina ta' Stat Membru ieħor tkun akkwistat id-dritt għal residenza permanenti fir-Renju Unit u meta r-Renju Unit ikun l-Istat li ħareġ il-karta ta' residenza permanenti fir-rigward ta' din il-persuna? Fi kliem ieħor, il-pussess ta' karta ta' residenza permanenti prevista fl-Artikolu 20 ta' din id-direttiva, kif maħruġa mir-Renju Unit, teżenta lill-pussessur ta' din il-karta mir-rekwiżit li jikseb viża, indipendentement mill-fatt li la r-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħjom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, li jirreferi għalih l-Artikolu 5(2) tad-Direttiva 2004/38, u lanqas ir-Regolament (UE) 2016/399 tal-Parlament Ewropew u tal-Kunsill tad-9 ta' Marzu 2016 dwar Kodiċi tal-Unjoni dwar ir-regoli li jirregolaw il-moviment ta' persuni min-naħa għall-oħra tal-fruntiera (Kodiċi tal-Fruntieri ta' Schengen) ma japplikaw fir-rigward ta' dan l-Istat Membru? Fil-każ li r-risposti għall-ewwel u għat-tieni domanda jkunu fl-affermattiv, il-pussess ta' karta ta' residenza maħruġa konformement mal-Artikolu 20 tad-Direttiva 2004/38 għandu jitqies fih innifsu bħala prova suffiċjenti li l-pussessur tal-karta huwa membru tal-familja taċ-ċittadin tal-Unjoni u li, bħala membru tal-familja, huwa għandu d-dritt, mingħajr ma jkun neċessarju li tiġi prodotta prova jew attestazzjoni oħra, jidħol fit-territorju ta' Stat Membru ieħor u huwa eżentat mir-rekwiżit li jikseb viża konformement mal-Artikolu 5(2) ta' din id-direttiva? Fil-każ li l-Qorti tal-Ġustizzja twieġeb fin-negattiv għat-tielet domanda, l-Artikolu 26(1)(b) u (2) tal-Konvenzjoni li timplimenta l-Ftehim ta' Schengen għandu jiġi interpetat fis-sens li trasportatur tal-ajru għandu l-obbligu li jivverifika mhux biss id-dokumenti tal-ivvjaġġar iżda wkoll il-fatt li l-passiġġier li għandu l-intenzjoni jivvjaġġa b'karta ta' residenza permanenti prevista fl-Artikolu 20 tad-Direttiva 2004/38 huwa effettivament membru tal-familja ta' ċittadin tal-Unjoni fil-mument tad-dħul? Fil-każ li l-Qorti tal-Ġustizzja twieġeb fl-affermattiv għar-raba' domanda: fil-każ li trasportatur tal-ajru ma jkunx f'pożizzjoni li jistabbilixxi li passiġġier li għandu l-intenzjoni jivvjaġġa b'karta ta' residenza permanenti prevista fl-Artikolu 20 tad-Direttiva 2004/38 huwa effettivament membru tal-familja ta' ċittadin tal-Unjoni fil-mument tad-dħul, l-imsemmi trasportatur tal-ajru għandu jirrifjuta l-imbark fuq l-ajruplan u t-trasport ta' din il-persuna lejn Stat Membru ieħor? fil-każ li trasportatur tal-ajru ma jivverifikax dan il-fatt jew ma jirrifjutax it-trasport lil passiġġier li ma jistax jipproduċi prova li huwa membru tal-familja — u li, barra minn hekk huwa fil-pussess ta' karta ta' residenza permanenti — huwa possibbli li tiġi imposta multa fuq dan it-trasportatur tal-ajru abbażi ta' dan il-fatt konformement mal-Artikolu 26(2) tal-Konvenzjoni li timplimenta l-Ftehim ta' Schengen? Lingwa tal-kawża: l-Ispanjol L-appellanti titlob li l-Qorti tal-Ġustizzja jogħġobha: tannulla s-sentenza, għar-raġunijiet esposti fl-aggravju uniku, billi tiddikjara li s-servizzi kkontestati ma jixxibhux. tikkundanna lill-Unipreus għall-ispejjeż sostnuti minn Wallapop kemm fil-kuntest tal-proċeduri fl-ewwel istanza kif ukoll fil-kuntest ta' din il-proċedura quddiem il-Qorti tal-Ġustizzja. B'mod partikolari, l-appellanti tibbaża l-aggravju uniku fuq l-applikazzjoni żbaljata, mill-Qorti Ġenerali, tal-kriterji stabbiliti mill-ġurisprudenza għad-determinazzjoni tax-xebh fl-applikazzjoni bejn trade marks; essenzjalment, billi ma ħaditx inkunsiderazzjoni l-kunċett ta' kummerċjalizzazzjoni u s-servizzi li normalment jipprovdi suq online fid-dawl tat-tifsira legali u ġurisprudenzjali tiegħu; jiġifieri, servizzi ta' intermedjazzjoni u mhux servizzi ta' kummerċjalizzazzjoni jew servizzi simili. Il-Qorti Ġenerali kompliet b'din l-evalwazzjoni żbaljata fil-kuntest tal-analiżi tax-xebh bejn is-servizzi inkwistjoni li hija wettqet fis-sentenza tagħha bl-applikazzjoni tal-kriterji ġurisprudenzjali stabbiliti għal dan il-għan (bħan-natura, il-kanali ta' distribuzzjoni, l-użu intenzjonat u l-perċezzjoni, jew il-kompetizzjoni u l-kumplimentarjetà bejn is-servizzi). Lingwa tal-kawża: il-Ġermaniż Jekk l-ewwel domanda tingħata risposta fl-affermattiv: L-organizzazzjoni effettiva tas-sistema skolastika tikkostitwixxi rekwiżit imperattiv ta' interess pubbliku li jista' jiġġustifika diskriminazzjoni indiretta? Lingwa tal-kawża: ir-Rumen Lingwa tal-kawża: ir-Rumen –il-ħlas ta' danni f'kuntest kriminali, impost matul il-fażi tal-investigazzjoni ta' qabel il-prosekuzzjoni fuq bażi li ma hijiex dik ta' titolu ta' dejn fiskali; –it-twettiq sussegwenti ta' ispezzjoni tat-taxxa, b'mod parallel ma' proċedura kriminali li matulha l-persuna taxxabbli tkun ġiet mixlija bir-reat ta' evażjoni tat-taxxa u li timponi fuq il-persuna taxxabbli obbligi fiskali anċillari kemm minħabba l-perijodu kif ukoll l-ammont diġà ipprovdut għad-dispożizzjoni tal-awtoritajiet statali matul il-fażi tal-investigazzjoni ta' qabel il-prosekuzzjoni, filwaqt li l-ipproċessar tal-ilment amministrattiv imressaq kontra l-miżuri amministrattivi tat-taxxa stabbiliti waqt li l-ispezzjoni ġie sospiż sal-għoti ta' deċiżjoni finali fil-proċeduri kriminali; Fid-dawl tar-risposti għall-[ewwel] u [t-tieni] domandi suesposti, id-dritt tal-Unjoni għandu jiġi interpretat fis-sens li jipprekludi leġiżlazzjoni nazzjonali bħal dik fil-kawża prinċipali li ma tqisx bħala ġbir tat-taxxa li jmur kontra d-ritt tal-Unjoni [...] is-sitwazzjoni li fiha, minkejja li l-persuna taxxabbli tkun ħallset id-danni kriminali fl-istadju tal-investigazzjoni kriminali, bil-għan li tnaqqas il-piena tagħha bin-nofs, fl-assenza ta' titolu ta' dejn fiskali maħruġ mill-awtoritajiet kompetenti sabiex joħorġu tali titolu jew fl-assenza ta' deċiżjoni definittiva mogħtija minn qorti kriminali, l-awtoritajiet fiskali jimponu, waqt kontrolli fiskali, obbligi fiskali aċċessorji, kemm minħabba l-perijodu kif ukoll l-ammont diġà ipprovdut għad-dispożizzjoni tal-awtoritajiet statali, fejn it-taxxa tinġabar mingħajr ebda bażi mill-mument tal-ħlas ta' din tal-aħħar sal-mument li fih jiġu imposti l-obbligi fiskali permezz ta' titolu ta' dejn fiskali jew permezz ta' deċiżjoni kriminali definittiva? Lingwa tal-kawża: il-Ġermaniż Jekk l-ewwel domanda tingħata risposta fin-negattiv: Il-ħaddiema jistgħu jkunu intitolati għad-dritt ta' residenza permanenti taħt l-ewwel alternattiva tal-Artikolu 17(1)(a) tad-Direttiva 2004/38 meta huma jibdew attività fi Stat Membru ieħor f'mument li fih huwa prevedibbli li huma ser ikunu jistgħu jeżerċitaw l-attività tagħhom biss għal perijodu relattivament qasir qabel ma jilħqu l-età legali tal-irtirar u li ser ikunu, f'kull każ, minħabba d-dħul baxx tagħhom, dipendenti fuq l-għajnuna soċjali tal-Istat Membru ospitanti wara li jkunu waqqfu l-attività tagħhom? Lingwa tal-kawża: il-Ġermaniż Sabiex jitqies li hemm inkwistjoni edukazzjoni skolastika jew universitarja fis-sens tal-Artikolu 132(1)(i) u (j) tad-Direttiva tal-Kunsill 2006/112/KE huwa neċessarju li l-edukazzjoni tagħti lok għal rapport ta' evalwazzjoni jew huwa biżżejjed li l-kors tas-serfing jew tal-ibburdjar jiġi offrut fil-kuntest ta' attività organizzata mill-iskola jew l-università, bħal vjaġġ tal-klassi? Ir-rikonoxximent ta' skola tas-serfing u tal-ibburdjar bħala korp li għandu għanijiet simili fis-sens tal-Artikolu 132(1)(i) tad-Direttiva tal-Kunsill 2006/112/KE jista' jirriżulta mid-dispożizzjonijiet tad-dritt għal edukazzjoni skolastika jew universitarja, li jipprevedu li anki l-korsijiet esterni tas-serfing jew tal-ibburdjar jagħmlu parti mill-edukazzjoni tal-isport jew mit-taħriġ universitarju ta' għalliema tal-isport li jinkludu rapport ta' evalwazzjoni jew ċertifikat ta' prestazzjoni ieħor, u/jew mill-interess ġenerali għall-prattika ta' attività sportiva? Tali rikonoxximent huwa suġġett għat-teħid ta' responsabbiltà diretta jew indiretta tal-ispejjeż mill-iskola jew mill-università? Korsijiet tas-serfing jew tal-ibburdjar mogħtija fil-kuntest ta' vjaġġ tal-klassi jikkostitwixxu provvista ta' servizzi marbuta mill-qrib mal-protezzjoni tat-tfal u taż-żagħżagħ fis-sens tal-Artikolu 132(1)(h) tad-Direttiva tal-Kunsill 2006/112/KE; fl-affermattiv, huwa neċessarju tul minimu għal dan it-taħriġ? L-espressjoni "tagħlim mogħti privatament minn għalliema u li jkopri edukazzjoni skolastika jew universitarja" prevista fl-Artikolu 132(1)(j) tad-Direttiva tal-Kunsill 2006/112/KE teżiġi li l-persuna taxxabbli tipprovdi t-tagħlim hija stess? Lingwa tal-kawża: l-Ingliż Jekk l-eżenzjoni favur iċ-CSG tapplika bħala prinċipju għal entità stabbilita fi Stat Membru ieħor għajr dak jew dawk fejn ikunu stabbiliti l-membri taċ-CSG kif ukoll għal CSG stabbilit barra mill-Unjoni, kif għandu jiġi applikat il-kriterju li jgħid li l-eżenzjoni ma għandhiex tkun tista' tikkawża distorsjoni tal-kompetizzjoni? dan il-kriterju japplika għal distorsjonijiet eventwali li jaffettwaw lil benefiċjarji oħra ta' servizzi simili li ma humiex membri taċ-CSG jew japplika biss għad-distorsjonijiet eventwali li jaffettwaw lil fornituri eventwali oħra li jipprovdu servizzi lill-membri taċ-CSG? Fil-każ li dan il-kriterju japplika biss għal benefiċjarji oħra, tkun tista' teżisti possibbiltà reali ta' distorsjoni jekk benefiċjarji oħra li ma jkunux membri taċ-CSG ikunu jistgħu jitolbu li jingħaqdu maċ-CSG inkwistjoni jew joħolqu CSG tagħhom stess bil-għan li jinkisbu servizzi simili jew ekonomiji ekwivalenti tal-VAT permezz ta' metodi oħra (bħall-ħolqien ta' fergħa fl-Istat Membru jew fil-pajjiż terz inkwistjoni)? Fil-każ li dan il-kriterju japplika biss għal fornituri oħra, il-possibbiltà reali ta' distorsjoni għandha tiġi evalwata billi jiġi ddeterminat jekk iċ-CSG huwiex żgur li ser iżomm il-klijentela tal-membri tiegħu, irrispettivament mill-applikazzjoni tal-eżenzjoni tal-VAT — u, konsegwentement, għandha tiġi evalwata fir-rigward tal-aċċess ta' fornituri oħra għas-suq nazzjonali li fih ikunu stabbiliti l-membri taċ-CSG? Fil-każ ta' risposta affermattiva, il-kwistjoni dwar jekk iċ-CSG huwiex żgur li ser iżomm il-klijentela tal-membri tiegħu, għaliex dawn tal-aħħar huma parti mill-istess grupp ta' kumpanniji, hija rilevanti? Distorsjonijiet potenzjali għandhom jiġu evalwati fuq livell nazzjonali fir-rigward ta' fornituri oħra li jeżerċitaw l-attività tagħhom fil-pajjiż terz li fih ikun stabbilit iċ-CSG? L-oneru tal-prova għal dak li jirrigwarda l-probabbiltà ta' distorsjoni taqa' fuq l-awtorità tat-taxxa tal-Unjoni li tamministra d-Direttiva tal-VAT? Huwa neċessarju li l-awtorità tat-taxxa tal-Unjoni tikkummissjona perizja speċifika tas-suq tal-pajjiż terz li fih ikun stabbilit iċ-CSG? L-eżistenza ta' possibbiltà reali ta' distorsjoni tista' tiġi stabbilita permezz tal-identifikazzjoni ta' suq kummerċjali fil-pajjiż terz? L-eżenzjoni favur iċ-CSG tista' tapplika f'sitwazzjoni bħal dik f'dan il-każ, li fiha l-membri taċ-CSG ikunu marbuta flimkien b'rabtiet ekonomiċi, finanzjarji u organizzattivi? L-eżenzjoni favur iċ-CSG tista' tapplika meta l-membri jkunu ħolqu grupp VAT li jikkostitwixxi persuna taxxabbli waħda? Huwa rilevanti l-fatt li KIC, il-membru rappreżentattiv li (fid-dritt nazzjonali) huwa l-benefiċjarju tas-servizzi, ma hijiex membru taċ-CSG? Fil-każ ta' risposta affermattiva, din ir-rilevanza hija eskluża mid-dispożizzjonijiet tad-dritt nazzjonali li jipprevedu li l-membru rappreżentattiv għandu l-karatteristiċi u l-istatus ta' membri taċ-CSG għall-finijiet tal-applikazzjoni tal-eżenzjoni favur iċ-CSG? Lingwa tal-kawża: il-Litwan L-appellanti titlob li l-Qorti tal-Ġustizzja jogħġobha: tordna lill-Kummissjoni Ewropea tħallas l-ispejjeż. Ir-Repubblika tal-Litwanja titlob l-annullament tas-sentenza tal-Qorti Ġenerali fil-Kawża T-508/15 fuq il-bażi legali segwenti: Il-Qorti Ġenerali żnaturat ukoll il-fatti fil-punti 74 sa 79 tas-sentenza appellata, billi kkonkludiet li l-Gvern tar-Repubblika tal-Litwanja naqas li juri li jkollok kwota tal-ħalib kien ifisser li r-rikorrent kien impenjat fil-produzzjoni agrikola kummerċjali, fatt li essenzjalment ma kienx jikkorrispondi mad-dokumenti tal-kawża ppreżentati lilha. Lingwa tal-kawża: il-Franċiż Lingwa tal-kawża: iċ-Ċek L-evalwazzjoni tad-domanda preċedenti hija influwenzata mill-fatt li l-interruzzjoni [tal-pawża] fil-każ ta' intervent ta' emerġenza ssir biss okkażjonalment u imprevedibbilment jew, skont il-każ, mill-frekwenza li biha sseħħ l-interruzzjoni? Qorti tal-ewwel istanza, li tiddeċiedi wara li d-deċiżjoni tagħha tkun ġiet annullata minn qorti superjuri u l-kawża tkun intbagħtet lura quddiemha għal proċeduri sussegwenti, tista' ma tosservax l-opinjoni legali ta' qorti superjuri li hija vinkolanti fuq il-qorti tal-ewwel istanza, jekk din l-opinjoni ma tkunx konformi mad-dritt tal-Unjoni? Lingwa tal-kawża: il-Franċiż L-appellanti titlob li l-Qorti tal-Ġustizzja jogħġobha: Tibgħat lura l-kawża quddiem il-Qorti Ġenerali sabiex tiddeċiedi dwar it-tieni, it-tielet u r-raba' motivi tar-rikors fl-ewwel istanza; Tirriżerva l-ispejjeż. Il-Kummissjoni tinvoka żewġ aggravji. Permezz tal-ewwel motiv, il-Kummissjoni ssostni żball ta' liġi fl-interpretazzjoni tal-Artikolu 31(2) tal-Karta tad-Drittijiet Fundamentali tal-Unjoni Ewropea (iktar 'il quddiem il-"Karta"). Permezz tat-tieni parti, il-Kummissjoni ssostni żball ta' liġi fl-intrepretazzjoni tal-Artikolu 31(2) tal-Karta sa fejn il-Qorti Ġenerali tikkunsidra li l-tnaqqis imwettaq mill-Artikolu 6 tal-Anness X tar-Regolamenti tal-Persunal ma huwiex kompatibbli mal-allegat prinċipju intiż li jiffavorixxi t-titjib tal-kundizzjonijiet tal-ħajja u tax-xogħol tal-persuni kkonċernati. Tali prinċipju ma għandu ebda bażi legali. It-tielet parti tirreferi, sussidjarjament, għal żball ta' liġi fl-interpretazzjoni tad-dispożizzjonijiet statutorji oħra li jikkostitwixxu l-kuntest tal-Artikolu 6 tal-Anness X tar-Regolamenti tal-Persunal. Il-Qorti Ġenerali b'mod żbaljat teskludi dispożizzjonijiet statutorji oħra mill-eżami tagħha unikament minħabba li dawn kienu diġà jeżistu qabel il-modifika li saret fl-Artikolu 6 tal-Anness X tar-Regolamenti tal-Persunal. Il-leġiżlatur igawdi minn setgħa diskrezzjonali wiesgħa fl-għażla tal-miżuri li għandhom jiġu emendati jew li għandhom jinżammu. Permezz tat-tieni aggravju, il-Kummissjoni tinvoka żball ta' liġi fl-interpretazzjoni tal-Artikolu 52(1) tal-Karta. Il-Qorti Ġenerali tikser il-ġurisprudenza li tgħid li l-leġiżlatur għandu setgħat diskrezzjonali wiesgħa meta jemenda r-Regolamenti tal-Persunal u li ksur tal-prinċipju ta' proporzjonalità ma jistax jiġi kkonstatat ħlief meta l-leġiżlatur ikun qabez b'mod manifest, il-limiti ta' din is-setgħa diskrezzjonali. Lingwa tal-kawża: il-Franċiż L-appellanti titlob li l-Qorti tal-Ġustizzja jogħġobha: tannulla s-sentenza tal-14 ta' Diċembru 2018, Hamas vs Il-Kunsill, T-400/10 RENV, sa fejn tiċħad it-talba għall-annullament tal-atti segwenti: sa fejn dawn l-atti jikkonċernaw lill-Hamas, inkluż lil Hamas-Izz al-Din al-Qassem. tiddeċiedi definittivament fuq il-kwistjonijiet li huma s-suġġett ta' dan l-appell; tikkundanna lill-Kunsill għall-ispejjeż kollha fil-Kawżi T-400/10, T-400/10 RENV, C-79/15 P u f'din il-kawża. L-ewwel aggravju bbażat fuq il-ksur tal-prinċipji li jirregolaw l-attribuzzjoni tal-oneru tal-prova tal-materjalità tal-fatti: Il-Qorti Ġenerali kisret il-prinċipji dwar l-attribuzzjoni tal-oneru tal-prova ddefiniti fis-sentenza Il-Kunsill vs Hamas, C-79/15 P, u imponiet fuq il-Hamas oneru tal-prova estremament diffiċli, jekk mhux impossibbli; Sussidjarjament, il-Qorti Ġenerali kisret il-prinċipji dwar l-attribuzzjoni tal-oneru tal-prova billi ddeċidiet li l-Hamas ma kinitx ifformolat kontestazzjoni konkreta u ddettaljata tal-fatti stabbiliti mill-Kunsill; Il-Qorti Ġenerali naqset milli twettaq l-obbligi tagħha li tirrispondi b'mod suffiċjenti fid-dritt għall-argumenti kollha invokati mill-appellanti dwar il-possibbiltà li jiġu imputati lilha atti ta' terroriżmu. It-tieni aggravju bbażat fuq il-ksur tad-dritt għal stħarriġ ġudizzjarju effettiv: Il-Qorti Ġenerali ċaħħdet lill-appellanti mid-dritt għal stħarriġ ġudizzjarju effettiv billi ma kkonstatatx li l-Kunsill ma kienx wera l-materjalità tal-fatti li jinsabu fl-espożizzjoni tal-motivi tiegħu; Il-Qorti Ġenerali kompliet tikser id-dritt għal stħarriġ ġudizzjarju effettiv minkejja li miżura ta' organizzazzjoni tal-proċedura kienet ikkonfermat li l-atti kontenzjużi ma kinux ibbażati fuq bażi fattwali solida biżżejjed; Il-Qorti Ġenerali ċaħdet il-motiv ibbażat fuq żball tal-Kunsill dwar il-materjalità tal-fatti wara proċedura żbilanċjata, liema fatt ikkawża preġudizzju lill-appellanti. It-tielet motiv ibbażat fuq il-fatt li l-Qorti Ġenerali kisret l-Artikolu 1(4) tal-Pożizzjoni Komuni billi ddeċidiet li d-deċiżjoni Brittanika li invoka l-Kunsill kienet kundanna: Il-klassifikazzjoni ta' kundanna proposta mill-Qorti Ġenerali ma hijiex konformi mal-kriterji stabbiliti fil-Pożizzjoni Konġunta 2001/931 u xxejjen minn kull sustanza l-obbligu ta' motivazzjoni tal-atti; Billi telqet minn din il-klassifikazzjoni żbaljata, il-Qorti Ġenerali għamlet ukoll impossibbli l-istħarriġ ġudizzjarju tal-klassifikazzjoni tal-fatti bbażati fuq deċiżjonijiet nazzjonali. Ir-raba' aggravju: il-Qorti Ġenerali setgħet tiċħad il-motiv li jgħid li l-Kunsill ma kienx ħa suffiċjentement inkunsiderazzjoni l-evoluzzjoni tas-sitwazzjoni minħabba l-iżvolġiment taż-żmien biss bi ksur tat-tieni paragrafu tal-Artikolu 61 tal-Istatut tal-Qorti tal-Ġustizzja, b'sostituzzjoni illegali tal-motivi, u billi titlaq minn premessa żbaljata. Il-ħames motiv: il-Qorti Ġenerali wettqet żball ta' liġi fl-interpretazzjoni tal-Artikolu 296 TFUE billi ddeċidiet li l-fatti stabbiliti b'mod awtonomu mill-Kunsill u l-klassifikazzjoni tagħhom huma esposti b'mod suffiċjentement preċiż u konkret fil-motivi sabiex jiġu kkontestati mill-appellanti u mistħarrġa mill-qorti. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tilqa' l-appell; tiddeċiedi l-kawża u tiċħad ir-rikors fl-ewwel istanza bħala infondat; tikkundanna lir-rikorrenti fl-ewwel istanza għall-ispejjeż sostnuti mill-Kunsill fil-kuntest ta' din il-proċedura. L-ewwel aggravju huwa bbażat fuq żbalji ta' liġi tal-Qorti Ġenerali inkonnessjoni mal-ġurisdizzjoni tagħha. Dan huwa maqsum f'żewġ partijiet. L-ewwel parti tikkonċerna s-suġġett tar-rikors. Il-Kunsill isostni li billi annullat id-dispożittiv tas-sentenza "id-deċiżjonijiet li fl-2014 naqqsu n-numru ta' ġranet ta' leave annwali [tar-irkorrenti]", il-Qorti Ġenerali impliċitament ordnat lill-Kummissjoni li tistabbilixxi mill-ġdid, għall-eżekuzzjoni tas-sentenza, in-numru ta' ġranet ta' leave li kellhom dritt għalih ir-rikorrenti qabel ma ġew emendati r-Regolamenti tal-Persunal. Permezz ta' dan u billi ma rrettifikatx is-suġġett tar-rikors, il-Qorti Ġenerali marret lil hinn mill-ġurisdizzjoni tagħha. Fin-nuqqas, jekk ma kinitx possibbli tali klassifikazzjoni mill-ġdid, ir-rikors kellu jiġi ddikjarat inammissibbli. Fit-tieni parti, il-Kunsill jirrileva li billi kkonkludiet favur l-ammissibbiltà tar-rikorrenti li jikkontestaw, permezz ta' eċċezzjoni, il-legalità tal-tas-sistema kollha tal-leave annwali ddefinita fl-Artikolu 6 tal-Anness X tar-Regolamenti tal-Persunal, b'mod partikolari dawk applikabbli mill-2016, u mhux unikament id-dispożizzjoni implimentata mill-Kummissjoni fid-deċiżjoni li tistabbilixxi il-leave tar-rikorrenti għall-2014, il-Qorti Ġenerali marret kontra l-portata tal-ġurisdizzjoni tagħha, bi ksur tal-ġurisprudenza stabbilita li skontha il-portata ta' eċċezzjoni ta' illegalità għandha tkun limitata għal dak li huwa indispensabbli għas-soluzzjoni tal-kawża u li għandu jkun hemm rabta kawżali diretta bejn id-deċiżjoni idividwali kkontestata u l-att ġenerali li huwa s-suġġett tal-eċċezzjoni. It-tieni aggravju huwa bbażat fuq żbalji ta' liġi tal-Qorti Ġenerali meta kkonstatat li t-tnaqqis tan-numru ta' ġranet ta' leave annwali mwettaq mill-Artikolu 6 il-ġdid tal-Anness X tar-Regolamenti tal-Persunal jinċidi fuq id-dritt għal-leave annwali tar-rikorrenti. Fit-tieni lok, il-Qorti Ġenerali wettqet żball ta' liġi meta ddeċidiet li l-leġiżlatur kien marbut bil-kontenut tad-Direttiva 2003/88 imsemmija fl-ispjegazzjonijiet tal-praesidium marbuta mal-Artikolu 31(2) tal-Karta tad-Drittijiet Fundamentali. Fit-tielet lok, il-Qorti Ġenerali marret kontra l-portata tal-Artikolu 31(2) tal-Karta tad-Drittijiet Fundamentali, li jistabbilixxi, b'mod kuntrarju għal dak li ġie deċiż mill-Qorti Ġenerali, li m'għandux bħala l-għan tiegħu li jtejjeb il-kundizzjonijiet tal-ħajja u tax-xogħol, iżda dak li jiżgura livell ta' protezzjoni suffiċjenti għall-ħaddiema kollha tal-Unjoni. Fir-raba' lok, il-Qorti Ġenerali wettqet żball ta' liġi billi ddeċidiet li l-Artikolu 6 tal-Anness X tar-Regolamenti tal-Persunal kien imur kontra d-dritt għal-leave annwali ggarantit mill-Artikolu 31(2) tal-Karta tad-Drittijiet Fundamentali, peress li l-uffiċjali assenjati f'pajjiżi terzi jibbenefikaw minn numru totali ta' ġranet ta' leave nettament supejuri għall-minimu ta' 20 ġurnata previst fid-Direttiva 2003/88. It-tielet aggravju, invokat b'mod sussidjarju, huwa bbażat fuq żball ta' liġi li jikkonċerna n-natura ġġustifkata ta' allegat ksur tad-dritt għal-leave. Il-Qorti Ġenerali wettqet żbalji ta' liġi meta ddeċidiet li l-ġustifikazzjonijiet tal-miżura kkontestata ma kinux ta' natura li jikkostitwixxu għanijiet ta' interess ġenerali kif ukoll billi ma eżaminatx jekk ir-restrizzjoni tad-dritt għal-leave kinitx tikkostitwixxix, inkonnessjoni mal-għan segwit, intervent sproporzjonat u intollerabbli li kien jippreġudika s-sustanza stess tad-dritt iggarantit. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tannulla s-sentenza mogħtija mill-Qorti Ġenerali fit-12 ta' Diċembru 2018 fil-Kawża T-873/16 sa fejn ċaħdet l-appell ta' Canal + Group intiż għall-annullament tad-deċiżjoni tal-Kummissjoni tas-26 ta' Lulju 2016 dwar proċedura skont l-Artikolu 101 TFUE u l-Artikolu 53 tal-Ftehim ŻEE (Każ AT.40023 — Aċċess transkonfinali għal televiżjoni bi ħlas) u billi kkundanna lill-appellant għall-ispejjeż; tannulla d-deċiżjoni tal-Kummissjoni tas-26 ta' Lulju 2016 fil-Każ AT.40023, iċċitata iktar 'il fuq; tikkundanna lill-Kummissjoni Ewropea għall-ispejjeż. Fit-tieni aggravju tiegħu, GCP jiddikjara li l-Qorti Ġenerali wettqet irregolarità proċedurali u kisret il-prinċipju tal-kontradittorju peress li l-ebda wieħed mill-argumenti dwar l-applikabbiltà tal-Artikolu 101(3) TFUE ma ġie diskuss mill-partijiet fil-kawża. Konsegwentement, il-Qorti Ġenerali naqset milli tirrispetta d-drittijiet tad-difiża ta' GCP. Fit-tielet aggravju tiegħu, GCP isostni li l-Qorti Ġenerali wettqet żball ta' liġi fir-rigward tal-ksur tal-obbligu tiegħu ta' motivazzjoni billi naqset milli twieġeb għall-motiv li l-Kummissjoni naqset milli tikkunsidra l-kuntest ekonomiku u ġuridiku legali Franċiż fih jinsabu l-klawżoli kkontestati. Is-sentenza hija bbażata fuq premessa żbaljata u tinjora l-kuntest ekonomiku u ġuridiku speċifiku tas-settur taċ-ċinema u hija kuntrarja għall-ġurisprudenza tal-Qorti tal-Ġustizzja li espliċitament iddikjarat li l-klawżoli kkontestati jistgħu jkunu validi perfettament fis-settur taċ-ċinema. Lingwa tal-kawża: it-Taljan L-appellant jitlob li l-Qorti tal-Ġustizzja jogħġobha: tannulla s-sentenza tal-Qorti Ġenerali mogħtija fit-13 ta' Diċmebru 2018 fil-Kawża T-167/13, Comune di Milano vs Il-Kummissjoni Ewropea; tannulla d-Deċiżjoni tal-Kummissjoni Ewropea (UE) 2015/1225 tad-19 ta' Diċembru 2012 rigward l-injezzjonijiet ta' kapital minn SEA SpA f'SEA Handling SpA [Każ SA.21420 (C14/10) (ex NN25/10)]; tikkundanna l-Kummissjoni għall-ispejjeż, inklużi dawk marbuta mal-proċedura għal miżuri provviżorji T-167/13 R. Permezz tas-sentenza appellata, il-Qorti Ġenerali ċaħdet ir-rikors għal annullament ippreżentat mill-Komun ta' Milano (Comune di Milano) kontra d-deċiżjoni tal-Kummissjoni hawn fuq imsemmija. Insostenn tal-appell tiegħu, il-Komun ta' Milano jressaq erba' aggravji, ilkoll ibbażati fuq il-ksur, mill-Qorti Ġenerali, tal-Artikolu 107 TFUE u fuq l-assenza, fil-każ ineżami, ta' miżuri li jistgħu jiġu kklassifikati bħala għajnuna mill-Istat. Permezz tal-ewwel aggravju tiegħu, il-Komun ta' Milano, minn naħa, jikkontesta li l-allegati miżuri ta' għajnuna jagħmlu użu minn "riżorsi statali", u, min-naħa l-oħra, isostni l-inkompatibbiltà tat-"test" ta' imputabbiltà elaborat mill-Qorti Ġenerali bil-prinċipji stabbiliti mill-ġurisprudenza Komunitarja. Permezz tat-tieni aggravju tiegħu, il-Komun ta' Milano jsostni l-ksur, mill-Qorti Ġenerali, tal-prinċipji fil-qasam tal-prova tal-imputabbiltà, mill-perspettiva kemm tal-inugwaljanza fit-trattament fir-rigward tal-prova kif ukoll tal-assenza ta' prova fis-sens "diakroniku". Permezz tat-tielet aggravju tiegħu, il-Komun ta' Milano jinvoka l-iżnaturament tal-fatti u tal-provi mwettaq mill-Qorti Ġenerali fl-evalwazzjoni tal-indizji mressqa mill-Kummissjoni insostenn tal-allegata imputabbiltà tal-miżuri inkwistjoni lill-Komun ta' Milano. Permezz tar-raba' aggravju tiegħu, il-Komun ta' Milano jikkontesta, f'diversi aspetti, l-evalwazzjonijiet kollha tal-Qorti Ġenerali fir-rigward tal-applikazzjoni, mill-Kummissjoni, tal-kriterju ta' investitur privat li jopera f'ekonomija tas-suq (imsejjaħ "MEIP") u l-konklużjonijiet proposti f'dan ir-rigward fis-sentenza. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tiddikjara l-ewwel motiv tar-rikors quddiem il-Qorti Ġenerali bħala infondat; tibgħat il-kawża lura quddiem il-Qorti Ġenerali fir-rigward tal-bqija tal-motivi; tikkundanna lir-rikorrenti fl-ewwel istanza għall-ispejjeż tal-ewwel istanza u tal-appell, jew, b'mod alternattiv, fil-każ li tibgħat il-kawża lura quddiem il-Qorti Ġenerali, tirriżerva l-ispejjeż tal-ewwel istanza u tal-appell għas-sentenza finali. Il-Qorti Ġenerali, fil-punti 53 sa 58 u 62 tas-sentenza appellata, interpretat b'mod żbaljat id-deċiżjoni ta' ftuħ u b'hekk wettqet żball ta' motivazzjoni u naqset milli twieġeb għall-argumenti tal-Kummissjoni; effettivament, id-deċiżjoni ta' ftuħ tkopri l-metodu tal-finanzjament mill-baġit. Il-Qorti Ġenerali, fil-punti 70 u 71 tas-sentenza appellata, wettqet żball ta' liġi fl-interpretazzjoni tat-tieni paragrafu tal-Artikolu 263 TFUE u tal-ġurisprudenza tal-qorti tal-Unjoni relatata ma' dan l-artikolu, sa fejn din bdiet mill-premessa li d-drittijiet ta' parteċipazzjoni ta' terzi għandhom in-natura ta' formalità essenzjali għall-finijiet tat-tieni paragrafu tal-Artikolu 263 TFUE. Il-Qorti Ġenerali, fil-punti 72 sa 75 tas-sentenza appellata, interpretat b'mod żbaljat id-dritt ta' parteċipazzjoni stabbilit fl-Artikolu 108(2) u (3) TFUE kif ukoll fl-Artikolu 6(1) tar-Regolament Nru 659/1999, kif ukoll il-ġurisprudenza tal-qorti tal-Unjoni dwar il-konsegwenzi tal-ksur tad-dritt ta' parteċipazzjoni, sa fejn din ikkonstatat li l-osservazzjonijiet tal-partijiet dwar il-kwistjoni jekk il-baġit kienx jikkostitwixxi jew le riżorsi tal-Istat setgħu jbiddlu l-eżitu tal-proċedura. F'dan il-kuntest, il-Qorti Ġenerali interpretat b'mod żbaljat ukoll il-kunċett ta' riżorsi tal-Istat skont l-Artikolu 107(1) TFUE u l-kunċett ta' għajnuna eżistenti skont l-Artikolu 108(1) TFUE, żnaturat il-fatti kkonstatati fid-deċiżjoni kkontestata u mressqa quddiemha, u ma eżaminatx l-argumenti mressqa mill-Kummissjoni quddiem il-Qorti Ġenerali. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tiddikjara l-ewwel motiv tar-rikors quddiem il-Qorti Ġenerali bħala infondat; tibgħat il-kawża lura quddiem il-Qorti Ġenerali fir-rigward tal-bqija tal-motivi; tikkundanna lir-rikorrenti fl-ewwel istanza għall-ispejjeż tal-ewwel istanza u tal-appell, jew, b'mod alternattiv, fil-każ li tibgħat il-kawża lura quddiem il-Qorti Ġenerali, tirriżerva l-ispejjeż tal-ewwel istanza u tal-appell għas-sentenza finali. L-ewwel aggravju: Il-Qorti Ġenerali, fil-punti 47 sa 53 u 56 tas-sentenza appellata, interpretat b'mod żbaljat id-deċiżjoni ta' ftuħ u b'hekk wettqet żball ta' motivazzjoni u naqset milli twieġeb għall-argumenti tal-Kummissjoni; effettivament, id-deċiżjoni ta' ftuħ tkopri l-metodu tal-finanzjament mill-baġit. Il-Qorti Ġenerali, fil-punti 66 u 68 tas-sentenza appellata, wettqet żball ta' liġi fl-interpretazzjoni tat-tieni paragrafu tal-Artikolu 263 TFUE u tal-ġurisprudenza tal-qorti tal-Unjoni relatata ma' dan l-artikolu, sa fejn din bdiet mill-premessa li d-drittijiet ta' parteċipazzjoni ta' terzi għandhom in-natura ta' formalità essenzjali għall-finijiet tat-tieni paragrafu tal-Artikolu 263 TFUE. Il-Qorti Ġenerali, fil-punti 70 sa 72 tas-sentenza appellata, interpretat b'mod żbaljat id-dritt ta' parteċipazzjoni stabbilit fl-Artikolu 108(2) u (3) TFUE kif ukoll fl-Artikolu 6(1) tar-Regolament Nru 659/1999, kif ukoll il-ġurisprudenza tal-qorti tal-Unjoni dwar il-konsegwenzi tal-ksur tad-dritt ta' parteċipazzjoni, sa fejn din ikkonstatat li l-osservazzjonijiet tal-partijiet dwar il-kwistjoni jekk il-baġit kienx jikkostitwixxi jew le riżorsi tal-Istat setgħu jbiddlu l-eżitu tal-proċedura. F'dan il-kuntest, il-Qorti Ġenerali interpretat b'mod żbaljat ukoll il-kunċett ta' riżorsi tal-Istat skont l-Artikolu 107(1) TFUE, żnaturat il-fatti kkonstatati fid-deċiżjoni kkontestata u mressqa quddiemha, u ma eżaminatx l-argumenti mressqa mill-Kummissjoni quddiem il-Qorti Ġenerali. Lingwa tal-kawża: l-Ingliż Talba bbażata fuq l-Artikolu 268 TFUE u intiża sabiex jinkiseb kumpens għad-danni allegatament subiti mir-rikorrenti sforz l-irregolaritajiet mwettqa mill-Kummissjoni fil-kuntest ta' sejħa għal offerti "Tisħiħ tas-sistema ta' sikurezza tal-ikel fl-Albanija" (EuropeAid/129820/C/SER/AL). Lingwa tal-kawża: l-Ingliż Il-Kawżi T-131/16 u T-263/16 huma magħquda għall-finijiet ta' din is-sentenza. Id-Deċiżjoni tal-Kummissjoni (UE) 2016/1699 tal-11 ta' Jannar 2016 dwar l-iskema ta' għajnuna li tirrigwarda l-eżenzjoni tal-qligħ eċċessiv SA.37667 (2015/C) (ex 2015/NN) implimentata mill-Belġju hija annullata. Il-Kummissjoni Ewropea għandha tbati, minbarra l-ispejjeż tagħha, l-ispejjeż tar-Renju tal-Belġju, inklużi dawk marbuta mal-proċedura għal miżuri provviżorji, u ta' Magnetrol International. L-Irlanda għandha tbati l-ispejjeż rispettivi tagħha. Lingwa tal-kawża: l-Ispanjol Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tan-nota tad-direttur tad-Direttorat tas-Sigurtà tad-Direttorat Ġenerali tar-Riżorsi Umani u tas-Sigurtà tal-Kummissjoni, tat-12 ta' Ottubru 2016, li tiċħad it-talba tar-rikorrent li jitlob aċċess għal ċerta data tagħha personali. Lingwa tal-kawża: l-Ingliż Talba bbażata fuq l-Artikolu 270 TFUE u intiża għall-annullament tad-deċiżjoni tal-Parlament Ewropew tal-31 ta' Awwissu 2016 dwar ċerti assenzi mhux awtorizzati tar-rikorrent. Lingwa tal-kawża: il-Pollakk Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2017) 1904 finali, tat-23 ta' Marzu 2017, li tirrifjuta li tikkonferma lir-Repubblika tal-Polonja kontribuzzjoni finanzjarja tal-Fond Ewropew għall-Iżvilupp Reġjonali (FEŻR) għall-proġett kbir "Tnedija tal-produzzjoni ta' ġenerazzjoni ġdida ta' muturi dijżil minn Volkswagen Motor Polska" fil-kuntest tal- assi prijoritarja IV tal-programm operattiv "Ekonomija Innovattiva". Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tas-27 ta' Novembru 2017 (Każ R 1271/2017-2), dwar proċedimenti ta' oppożizzjoni bejn Compagnie des gaz de pétrole Primagaz u Giove Gas Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tal-20 ta' Diċembru 2017 (Każ R 1776/2017-2), dwar proċedimenti ta' oppożizzjoni bejn Grupo Osborne u Torro Entertainment. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-7 ta' Diċembru 2017 (Każ R-145/2017-1), rigward applikazzjoni għar-reġistrazzjoni ta' sinjal figurattiv li jirrappreżenta qalb bħala trade mark tal-Unjoni Ewropea. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tat-13 ta' Diċembru 2017 (Każ R 1991/2016-5), dwar proċedimenti ta' oppożizzjoni bejn Acer u Beko. Lingwa tal-kawża: il-Franċiż Lingwa tal-kawża: il-Portugiż L-ewwel nett, talba bbażata fuq l-Artikolu 265 TFUE u intiża sabiex jiġi kkonstatat li l-BĊE astjena illegalment milli jieħu azzjoni fil-konfront ta' istituzzjoni ta' kreditu Portugiża fil-kuntest tal-prevenzjoni tal-użu tas-sistema finanzjarja għall-finijiet tal-ħasil tal-flus, it-tieni nett, talba bbażata fuq l-Artikolu 263 TFUE u intiża għall-annullament tad-deċiżjoni tal-BĊE li ma jieħux azzjoni u, it-tielet nett, talba bbażata fuq l-Artikolu 268 TFUE u intiża sabiex jinkiseb kumpens għad-dannu li r-rikorrenti allegatament ġarrbu minħabba dan in-nuqqas li tittieħed azzjoni. Lingwa tal-kawża: il-Franċiż Talba bbażata fuq l-Artikolu 270 TFUE u intiża għall-kisba ta' kumpens għad-dannu li r-rikorrent allegatament ġarrab minħabba l-aġir żbaljat tal-AESA matul il-proċedura ta' selezzjoni għar-reklutaġġ ta' membru tal-persunal bil-kuntratt. Lingwa tal-kawża: it-Taljan Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tad-19 ta' Diċembru 2017 (Każ R 766/2017-5), dwar proċedimenti ta' oppożizzjoni bejn Chrome Hearts u Shenzhen Van St. Lonh Jewelry Co. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni, l-ewwel nett, tal-proċedura dixxiplinari CMS 17/025 u, it-tieni nett, tad-deċiżjoni li s-salarju tar-rikorrent jiġi ffissat għal żero. Lingwa tal-kawża: il-Ġermaniż Lingwa tal-kawża: il-Franċiż Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kunsill, tas-16 ta' April 2018, li tawtorizza l-ftuħ ta' negozjati mar-Renju tal-Marokk għall-emenda tal-Ftehim ta' Assoċjazzjoni fis-settur tas-sajd bejn il-Komunità Ewropea u r-Renju tal-Marokk u għall-konklużjoni ta' protokoll għall-implimentazzjoni tal-imsemmi ftehim. Lingwa tal-kawża: l-Ingliż Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni tat-13 ta' Novembru 2017 (IA Nru 25-2017), li tirrigwarda n-nuqqas ta' inklużjoni ta' isem ir-rikorrenti fil-lista ta' uffiċjali promossi fl-2017; tannulla d-deċiżjoni adottata mill-Awtorità tal-Ħatra fis-7 ta' Ġunju 2018, bi tweġiba għall-ilment imressaq mir-rikorrenti; tikkundanna lill-konvenuta għall-ħlas ta' kumpens fl-ammont ta' EUR 20 000 għad-danni morali u ta' EUR 45 000 għad-danni materjali; tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka żewġ motivi. Ir-rikorrenti ssostni li kien impossibbli li jiġi stabbilit li l-ġudizzji setgħu saru b'mod differenti, li kieku ir-rapport intermedju irregolari ma kienx ittieħed inkunsiderazzjoni fi stadji differenti tal-proċedura ta' promozzjoni. Ir-rikorrenti tinvoka żball ta' liġi u l-irregolarità tal-proċedura ta' promozzjoni kkontestata: il-ksur tad-dispożizzjonijiet tad-Deċiżjoni tal-Kummissjoni C(2013) 89 68 final, li tistabbilixxi dispożizzjonijiet ġenerali ta' implimentazzjoni tal-Artikolu 45 tar-Regolamenti tal-Persunal tal-Unjoni Ewropea (iktar 'il quddiem ir-"Regolamenti tal-Persunal"), il-ksur tal-Artikolu 45(1) tar-Regolamenti tal-Persunal fid-dawl tal-Artikolu 7 tal-Karta tad-Drittijiet Fundamentali tal-Unjoni Ewropea (iktar 'il quddiem il-"Karta"), kif ukoll l-assenza ta' paragun effettiv tal-merti. Ir-rikorrenti tinvoka barra minn hekk żball manifest ta' evalwazzjoni fil-kuntest tal-applikazzjoni tal-kriterji ta' promozzjoni msemmija fl-Artikolu 45 tar-Regolamenti tal-Persunal, moqri fid-dawl tal-Artikolu 7 tal-Karta. It-tieni motiv ibbażat fuq l-effett allegat tal-irregolarità fuq il-proċedura ta' promozzjoni kkontestata, fid-dawl tal-fajl tal-promozzjoni tar-rikorrenti u tar-REK tagħha. Din l-irregolarità wasslet allegatament għall-esklużjoni mill-promozzjoni li setgħet tkun mistennija li kieku twettaq paragun korrett tal-merti. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-ECDC tat-18 ta' Mejju 2018 li tiċħad it-talba għal assistenza tar-rikorrent tal-20 ta' Ġunju 2017, tannulla d-deċiżjoni tal-ECDC tal-20 ta' Ġunju 2018 li tiċħad it-talba tar-rikorrent tat-30 ta' Mejju 2018 għal aċċess għar-rapport ta' inkjesta; tannulla, jekk ikun il-każ, id-deċiżjoni tal-ECDC tas-26 ta' Ottubru 2018 li tiċħad l-ilment tar-rikorrent tat-2 ta' Lulju 2018; Insostenn tar-rikors tiegħu, ir-rikorrent jinvoka tliet motivi fir-rigward tad-deċiżjoni kkontestata tat-18 ta' Mejju 2018 u motiv wieħed fir-rigward tad-deċiżjoni kkontestata tal-20 ta' Ġunju 2018. L-ewwel motiv, fir-rigward tad-deċiżjoni kkontestata tat-18 ta' Mejju 2018, ibbażat fuq ksur tad-dritt għal smigħ. It-tieni motiv, fir-rigward tad-deċiżjoni kkontestata tat-18 ta' Mejju 2018, ibbażat fuq ksur tal-obbligu ta' motivazzjoni. It-tielet motiv, fir-rigward tad-deċiżjoni kkontestata tat-18 ta' Mejju 2018, ibbażat fuq żball manifest ta' evalwazzjoni u ta' fatti u fuq ksur tal-Artikolu 86 tar-Regolamenti tal-Persunal. Ir-rikorrenti titlob li l-Qorti Ġenerali jogħġobha: tissospendi l-proċeduri quddiem il-Qorti Ġenerali sakemm jiġu konklużi l-proċedimenti ta' revoka kontra t-trade mark ta' Alcar Holding GmbH, u tkun ġiet iddeterminata l-portata reali tal-protezzjoni tat-trade mark ta' Alcar Holding GmbH; tannulla fit-totalità tagħha d-deċiżjoni tal-Bord tal-Appell; tikkonferma fit-totalittà tagħha d-deċiżjoni tad-Diviżjoni tal-Oppożizzjoni; tikkundanna lill-Alcar Holding GmbH għall-ispejjeż sostnuti mir-rikorrenti fil-kuntest tal-proċeduri quddiem id-Diviżjoni tal-Oppożizzjoni, quddiem il-Bord tal-Appell u quddiem il-Qorti Ġenerali. Il-Bord tal-Appell żbaljatament estenda l-portata tal-protezzjoni tat-trade mark ta Alcar Holding GmbH; Il-Bord tal-Appell wettaq żball fl-evalwazzjoni tal-probabbiltà ta' konfużjoni bejn it-trade marks. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tikkundanna lill-konvenuta għall-ispejjeż. Insostenn tar-rikors tagħhom, ir-rikorrenti jinvokaw ħames motivi. L-ewwel motiv, huwa bbażat fuq ksur tar-regoli tad-dritt li jirregolaw il-proċedimenti ta' riżolviment ta' tilwim It-tieni motiv, huwa bbażat fuq ksur tal-prinċipju tal-protezzjoni tal-aspettattivi leġittimi Skont ir-rikorrenti, permezz tal-prattika stabbilita tagħha li tikkonsisti fl-esklużjoni tad-dokumenti uffiċjali sottomessi fil-kuntest ta' diskussjonijiet għal għal riżolviment ta' tilwim ta' fajl li għalih għandhom aċċess il-partijiet l-oħra, kif ukoll permezz ta' assigurazzjonijiet speċifiċi mogħtija għal dan il-għan, il-konvenuta setgħet ħolqot aspettattivi leġittimi min-naħa tar-rikorrenti dwar it-trattament kunfidenzjali tad-dokumenti inkwistjoni. It-tielet motiv huwa bbażat fuq il-ksur tal-prinċipju ta' ugwaljanza fit-trattament u tal-prinċipju ġenerali ta' opportunitajiet ugwali Skont ir-rikorrenti, billi żvela lill-partijiet l-oħra r-rendikonti tad-diskussjonijiet mal-konvenut bil-ħsieb ta' riżolviment ta' tilwim, il-konvenuta kisret il-prinċipju ta' trattament ugwali billi poġġiet lill-partijiet li qegħdin jittranżiġu f'pożizzjoni inqas favorevoli mill-partijiet li rrinunzjaw għal tali diskussjonijiet. L-estensjoni mhux iġġustifikata tal-aċċess għall-fajl mill-partijiet li mhux qegħdin jittranżiġu kisret ukoll il-prinċipju ta' opportunitajiet ugwali, billi dawn il-partijiet ibbenefikaw minn vantaġġ fil-kuntest tar-relazzjoni essenzjalment antagonistika, li torbot lill-allegati ko-awturi tar-reat fir-rigward ta' talbiet futuri għal kumpens. Ir-raba' motiv ibbażat fuq il-ksur tal-prinċipju ta' amministrazzjoni tajba Ir-rikorrenti jsostnu wkoll li, bl-awtorizzazzjoni għall-iżvelar tal-informazzjoni inkwistjoni, id-deċiżjoni kkontestata ppermettiet lill-Kummissjoni tadotta politika totalment inkoerenti li fiha r-rikorrenti ġew ittrattati b'mod sinjifikattivament inqas favorevoli mid-destinatarji tad-deċiżjonijiet preċedenti kollha tal-Kummissjoni. Għal din ir-raġuni, id-deċiżjoni kkontestata għandha titqies li tikser id-dritt tar-rikorrenti li jippretendu li l-kawżi tagħhom jiġu ttrattati b'mod "imparzjali, b'mod ġust u f'terminu raġonevoli" mill-istituzzjonijiet tal-Unjoni bħalm hija l-konvenut, bi ksur tal-Artikolu 41(1) tal-Karta tad-Drittijiet Fundamentali tal-Unjoni Ewropea. Il-ħames motiv, imressaq b'mod sussidjarju, huwa bbażat fuq klassifikazzjoni żbaljata tal-espożizzjoni tal-motivi Permezz tal-ħames motiv tagħhom, imressaq b'mod sussidjarju, r-rikorrenti jsostnu li, anki jekk jassumu li, fl-analiżi finali, il-Qorti Ġenerali tilqa' l-opinjoni tal-konvenuta skont liema d-dokumenti inkwistjoni għandhom jiġu żvelati lill-impriżi l-oħra, id-deċiżjoni kkontestata għandha minkejja kollox, tiġi annullata minħabba l-iżbalji li hemm fl-espożizzjoni tal-motivi. Il-konvenuta invokat il-punt 35 tal-avviż dwar ir-riżolviment tat-tilwim sabiex tagħti l-aċċess għad-dokumenti kkontestati. Il-punt 35 jirreferi biss għal proposti ta' riżolviment tat-tilwim u mhux għal "dokumenti ta' riżolviment tat-tilwim", il-kunċett użat fid-deċiżjoni kkontestata. Sabiex l-espożizzjoni tal-motivi ssir koerenti internament, id-deċiżjoni kkontestata għandha tinkiteb mill-ġdid sabiex tagħmilha ċara li dawn id-dokumenti jagħmlu parti mill-proposta ta' riżolviment ta-talwim. Lingwa tal-kawża: il-Bulgaru Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tiddikjara li t-trade mark kontenzjuża hija rreġistrata; tikkundanna lill-EUIPO għall-ispejjeż ta' din il-proċedura kif ukoll għall-ispejjeż marbuta mal-proċedimenti quddiem il-Bord tal-Appell. Ksur tal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 7(1)(c) tar-Regolament (UE) 2017/1001tal-Parlament Ewropew u tal-Kunsill; Ksur tal-Artikolu 7(3) tar-Regolament (UE) 2017/1001tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: temenda kompletament id-deċiżjoni kkontestata; konsegwentement, tilqa' l-applikazzjoni għat-trade mark tal-Unjoni Nru 16 041 519 fl-intier tagħha; tikkundanna lill-partijiet l-oħra għall-ispejjeż, inklużi dawk esposti waqt il-proċedimenti ta' oppożizzjoni u ta' appell quddiem l-EUIPO. Ksur tal-Artikolu 8(1)(b) tar-Regolament Nru 2017/1001 tal-Parlament Ewropew u tal-Kunsill. Lingwa tal-kawża: l-Ingliż Il-President tal-Awla Manja ordna t-tħassir tal-kawża. Lingwa tal-kawża: l-Ingliż Il-President tal-Ħames Awla ordna t-tħassir tal-kawża. Lingwa tal-kawża: l-Ingliż Il-President tat-Tmien Awla ordna t-tħassir tal-kawża.